Como Normandía teneba reputación por as suyas pasturas naturals y por o suyo bocage, a sobén plantato con mazaneras rusticas t'a producción de sidra, cada grancha produciba dica anyadas recients a suya propia sidra, y os suyos propietarios teneban un permiso ta destilar-la y producir o suyo propio calvados. Os alambiques apareixeban en o campo dende os alazetz d'o hibierno y o calvados fermier (u calvados casero) se produciba con graduacions alcoholicas muit altas, que podeban plegar dica os 70°. Istos permisos se dixoron de conceder dende arredol de 1945, y asinas o numero de titulars d'os mesmos ye en constant reducción dica a suya disaparición. Hue, as destilerías industrials producen un calvados de 40 dica 45°, encara que ye un tipo d'alcohol poco conoixito difuera de Francia y no ye muit exportato. A sobén, iste alcohol s'aviella en cubas de caixico, y asinas tien a suya color ambarina. En mezclando o calvados con suco de mazana, tenemos o pommeau de Normandía con 18° d'alcohol.